Leɛqel-is iruḥ ala ɣer Faḍma. Di tṣebḥit-nni yesɛedda yid-s, tella nettat ur teṭṭaxer ara deg ulis, wala s zdat n wallen-is. Tameddit-nni segmi id-yussa almi yemfaraq lwacul, yettwali-tt mi tqeddec, tkeččem tetteffeɣ, yeɛreḍ amek ara as-yehder, ur yufi ara. Ttemyeskaden kan mebɛid, nettat, teqqar-as-d s wallen-is, a wi ik-ihedren, lameɛna, ɣur-k : limmer ad aɣ-akin ! Daɣ netta, netta deg utemmu, nettat deg uxxam, uɣalen i sin ttɛawazen, i sin ttraǧun melmi ara dyeflali wass… I sin tekcem-iten tbeɛɛuct !